Document ID: 31998F0700

Reference:
EUR-Lex - 31998F0700 - HU
Fontos jogi nyilatkozat
|
31998F0700
Hivatalos Lap L 333 , 09/12/1998 o. 0004 - 0007
Együttes fellépés(1998. december 3.),amelyet a Tanács az Európai Unióról szóló szerződés K.3 cikke alapján fogadott elaz Európai Képarchiváló Rendszer (FADO) felállításáról(98/700/IB)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak K.3 cikke (2) bekezdésének b) pontjára,mivel a Szerződés K.1 cikke (3) bekezdése előírja, hogy a bevándorlási politika és a harmadik országok állampolgáraira vonatkozó politika közös érdekű ügy;mivel a hamis okmányokkal szembeni harc a bevándorlási politika és a rendőrségi együttműködés körébe tartozó terület; mivel a valódi és a hamis okmányok számának gyors növekedése gyakori frissítést tesz szükségessé; mivel az a tény is korszerű médiumot tesz szükségessé, hogy a valódi okmányok és másolataik elkészítésére alkalmazott technikák egyre kifinomultabbá válnak;mivel az európai értesítő a hamis okmányokról (European Fraud Bulletin) és a valódi okmányok kézikönyve (Handbook of Genuine Documents) nem tesznek teljes mértékben eleget a gyors és pontos sokszorosítás követelményének, ezért a számítógépes képarchiváló rendszer alkalmazása, az érintett személyzet megfelelő kiképzésével kulcselemnek minősül a tagállamok szükségleteinek kielégítését célzó valamennyi átfogó stratégiában;mivel számos tagállam rendelkezik üzembe helyezés folyamatában lévő számítógépesített képarchiváló rendszerekkel;mivel a tagállamok magas szintű ellenőrzésének biztosítása érdekében hasznos lenne egy olyan számítógépesített képarchiváló rendszert bevezetni, amelyhez a tagállamokban az okmányok ellenőrzését végző személyek hozzáférnek; mivel ez a rendszer lehetővé teszi a felhasználók számára, hogy rendelkezésükre álljon információ a felderített valamennyi új hamisítási módszerről és az új forgalomban lévő valódi okmányokról;mivel a rendszerben található információ kompatibilitásának és egységességének biztosítása érdekében, szükséges eljárásokat kidolgozni a tagállamok hozzájárulásainak a rendszerbe való beillesztésének előkészítésére, továbbá ezeknek a hozzájárulásoknak az ellenőrzése és megerősítésére;mivel ez az együttes fellépés nem érinti a tagállamoknak az útlevelek, úti okmányok, vízumok vagy egyéb a személyi okmányok elismerésére vonatkozó hatáskörét,ELFOGADTA EZT AZ EGYÜTTES FELLÉPÉST:1. cikk(1) Számítógép segítségével és igen rövid időtartamon belül történő, a tagállamok birtokában lévő és az ehhez az együttes fellépéshez fűzött mellékletben rögzített eljárásoknak megfelelően feljegyzett valódi és hamis okmányokkal kapcsolatos információ cseréjének érdekében európai képarchiváló rendszert hoznak létre.(2) Ez a rendszer nem helyettesíti vagy szünteti meg a papíron történő szokásos információcserét, amíg valamennyi tagállam nem kerül olyan helyzetbe, hogy használja a számítógépes rendszert.2. cikkA rendszer adatbázisa többek között a következő információkat tartalmazza:a) hamis és hamisított okmány képe;b) valódi okmányok képe;c) összegző információk a hamisítási technikákról;d) összegző információk a biztonsági technikákról.3. cikkAz európai rendszer létrehozása nem akadályozza az egyes tagállamokat abban, hogy saját nemzeti rendszert fejlesszenek ki és használjanak, amely megfelel a nemzeti határszolgálatok és az okmányok ellenőrzéséért felelős belső szolgálatok követelményeinek.4. cikkA Tanács késedelem nélkül elfogadja a meglévő rendszerekkel való összeegyeztethetőségre, az információknak a rendszerbe való bevitelére és ezeknek az információknak az ellenőrzésére és felülvizsgálatára irányuló eljárásokra vonatkozó műszaki előírásokat.5. cikkEzt az együttes fellépést a Hivatalos Lapban ki kell hirdetni és a kihirdetését követő napon lép hatályba.Az 1. cikket legkésőbb a 4. cikkben említett intézkedések elfogadása után 12 hónappal kell alkalmazni.Kelt Brüsszelben, 1998. december 3-án.a Tanács részérőlaz elnökK. Schlögl--------------------------------------------------MELLÉKLETEURÓPAI KÉPARCHIVÁLÓ RENDSZERA Tanács Főtitkárságán belül egy számítógépesített rendszert kell létrehozni, amely a valódi okmányokat tartalmazza a hamis és hamisított okmányokkal együtt.Az európai rendszer neve FADO (False and Authentic Documents; Hamis és Hiteles Okmányok).1. A rendszer leírása- a rendszer elérése az egyes tagállamokban elhelyezett központi szolgálatból történik,- a rendszernek az internetes technológián kell alapulnia. A rendszer biztosítja az információk gyors továbbítását a nemzeti központi szolgálatokhoz. Amint az információt a Tanács Főtitkárságának megadják, a lehető legrövidebb időn belül be kell azt vinni a FADO-rendszerbe. Az egyes tagállamok felelősek azért, hogy ezekkel az adatokkal saját nemzeti rendszerüket vagy a FADO-rendszer másolatát kiegészítsék,- a rendszer többnyelvű,- a rendszer "felhasználóbarát",- a rendszernek nagyon szigorú kodifikáción kell alapulnia. A számítógépesített rendszerben foglalt információk biztonságát garantálni kell. A rendszer különleges adatvonalakat használ a Tanács Főtitkársága és a tagállamokban található központi szolgálatok között,- az egyes tagállamokon belül a rendszer biztonsági interneten keresztül a központi szolgálatból érhető el. A tagállam ugyanezt a rendszert saját területén belül használhatja (ami azt jelenti, hogy különböző állomásokat köthet össze a különböző határőrségein vagy más illetékes hatóságainál). Nem kell közvetlen kapcsolat a munkaállomás, kivéve a nemzeti központi szolgálat és a Főtitkárságon lévő központi pont között. Módszert kell létrehozni annak érdekében, hogy megkettőzzék és frissítsék a FADO-rendszerből a tagállamokba helyezett rendszert (kazetta, cserélhető lemezek, CD-ROM stb.),- az egyes tagállamok szabadon fejleszthetik a belső adatátvitelre irányuló saját nemzeti biztonsági rendszerüket,- a FADO-rendszer hálózaton keresztül működik a Főtitkárságon lévő központi pont és az egyes tagállamokban található központi szolgálatok között, ami lehetővé teszi a gyors információcserét,- mivel az okmányokat elektronikusan küldik, hogy azok bevihetők legyenek a meglévő nemzeti rendszerekbe, a képek esetében szabványos formátumot kell alkalmazni (JPEG, TIFF, BMP, stb.). A képminőségnek a lehető legjobbnak kell lennie, de megfelelő egyensúlyt kell biztosítani a képminőség, a méret és a tömörítés között,- ha szükséges, a kép fontos részeinél zoomolt képeket bocsátanak rendelkezésre,- a rendszer lehetővé teszi, hogy a képernyőn összehasonlítsák a valódi és a hamis vagy hamisított okmányt,- a rendszer ismerteti a különböző hamisítási és biztonsági technikákat,- kereszthivatkozások szükségesek annak érdekében, hogy a felhasználók nagyon rövid időn belül megtalálják az okmányra vonatkozó valamennyi információt,- a tagállamok okmányait, valamint azoknak a harmadik országoknak az okmányait, amelyekből rendszeres bevándorlási hullámok érkeznek a tagállamokba, elsődleges fontosságúnak kell tekinteni. A rendszerben lévő információkat bővíteni és frissíteni kell, hogy az összes többi okmányt is magában foglalja, a lehető legteljesebbé téve a rendszert,- egy figyelmeztető-rendszert vezet be, aminek következtében a rendszer egy adott hamis okmányról e-mail útján valamennyi tagállam számára figyelmeztetést küld,- a rendszer több szinttel rendelkezik. Már az elején gondolni kell arra a lehetőségre, hogy további lekérdezési szintet fejlesszenek ki, amely a szakértők számára részletesebb információkat tartalmaz,- a rendszer magába foglal egy különleges zónát azon okmányok befogadására, amelyeket egy vagy több tagállam nem ismer el.2. A rendszer költségeiA FADO-rendszer felállításával és működtetésével kapcsolatos költségek a műszaki berendezések vételárából és a személyzeti költségekből fognak állni. Mivel a FADO-rendszer célja csupán az okmányok elektronikus archiválása és továbbítása, amit jelenleg papírformában végeznek, ezek a költségek a Tanács ügyviteli kiadásainak minősülnek majd az Európai Unióról szóló szerződés K.8 cikke (2) bekezdése első mondatának értelmében.--------------------------------------------------

Summary:
Küzdelem az okmányokkal való visszaéléssel szemben: FADO képarchiváló rendszer
Küzdelem az okmányokkal való visszaéléssel szemben: FADO képarchiváló rendszer
 
ÖSSZEFOGLALÓ AZ ALÁBBI DOKUMENTUMRÓL:
Együttes fellépés (98/700/IB) az Európai Képarchiváló Rendszer (FADO) felállításáról
MI AZ EGYÜTTES FELLÉPÉS CÉLJA?
Az együttes fellépés egy internetalapú európai uniós képarchiváló rendszert hoz létre FADO (Európai Képarchiváló Rendszer) néven. E rendszer révén lehetővé válik a valódi, a hamis és hamisított okmányok képeinek a gyors megosztása, aminek célja az okmányokkal és a személyazonossággal való visszaélés elleni küzdelem elősegítése.
A 98/700/IB együttes fellépés hatályát veszti, és az (EU) 2020/493 rendelet (lásd az összefoglalót) lép majd a helyébe néhány éven belül, a meglévő információkat azonban már áttöltötték az Európai Határ- és Partvédelmi Ügynökség által létrehozandó új FADO-rendszerbe.
FŐBB PONTOK
A rendszer többnyelvű, felhasználóbarát, és nagyon szigorú kódolás védi az adatok egységessége és biztonsága érdekében. Valamennyi részt vevő országban egy központi szolgálat van összekötve az EU Tanácsának a Főtitkárságával, de minden uniós és schengeni ország díjmentesen másolhatja a rendszert, vagy maga hozhatja létre a saját biztonságos belső adatátviteli rendszerét. A rendszer biztosítja az információk gyors továbbítását a nemzeti központi szolgálatokhoz. Az uniós rendszer létrehozása nem akadályozza meg, hogy az uniós országok a saját nemzeti rendszerüket is létrehozzák a saját határbiztonsági és okmányellenőrzési követelményeknek való megfelelés érdekében. A rendszer létrehozásának célja különösen a következő:szükség esetén az okmányok nagyított képeinek megtekintése;eredeti és hamis okmányok elektronikus összehasonlítása;a hamisítási és biztonsági technikákkal kapcsolatos információkhoz való hozzáférés;kereszthivatkozások biztosítása, hogy a felhasználók rövid időn belül megtalálják a kapcsolódó információkat;értesítések küldése meghatározott hamis okmányokról. Elsőbbséget élveznek az uniós országok okmányai, valamint azon nem uniós országokéi, ahonnan rendszeresen érkeznek bevándorlók. 2014. december 1-jén az Egyesült Királyság (1) értesítette az Európai Bizottságot, hogy a rendőrségi együttműködés terén továbbra is részt kíván venni az együttes fellépésben. Ezt a 2014/858/EU bizottsági határozat erősítette meg.Hatályon kívül helyezés
Az (EU) 2020/493 rendelet hatályon kívül helyezi a 98/700/IB együttes fellépést.
MIKORTÓL HATÁLYOS EZ AZ EGYÜTTES FELLÉPÉS?
Az együttes fellépés 1998. december 10. óta hatályos.
HÁTTÉR
Az útlevelekhez, tartózkodási engedélyekhez és vízumokhoz hasonló, valós és hamis úti-, személyazonossági okmányok és egyéb támogató dokumentumok egyre növekvő száma, valamint az egyre kifinomultabb hamisítási technikák indokolják, hogy az okmányokkal és a személyazonossággal való visszaélés elleni küzdelemhez szükséges eszközökhöz gyors és hatékony információmegosztást kell párosítani.
További információk:Okmánybiztonság (Európai Bizottság).
FŐ DOKUMENTUM
98/700/IB együttes fellépés (1998. december 3.), amelyet a Tanács az Európai Unióról szóló szerződés K.3 cikke alapján fogadott el az Európai Képarchiváló Rendszer (FADO) felállításáról (HL L 333., 1998.12.9., 4–7. o.)
KAPCSOLÓDÓ DOKUMENTUMOK
A Bizottság 2014/858/EU határozata (2014. december 1.) a Nagy-Britannia és Észak-Írország Egyesült Királyságának a Lisszaboni Szerződés hatálybalépése előtt elfogadott, a schengeni vívmányoknak nem részét képező, a büntetőügyekben folytatott rendőrségi és igazságügyi együttműködés területére vonatkozó uniós jogi aktusokban való részvételi szándékára vonatkozó bejelentésről (HL L 345., 2014.12.1., 6–9. o.)
A Tanács 2000/261/IB határozata (2000. március 27.) az útiokmányok hamisítása elleni küzdelem érdekében folytatott információcsere javításáról (HL L 81., 2000.4.1., 1–3. o.)
utolsó frissítés 20.05.2020(1) Az Egyesült Királyság 2020. február 1-jén kilépett az Európai Unióból, és harmadik országgá (nem uniós országgá) vált.